Pempek sambal adolah makanan khas Jambi tepatnyo Sengeti dan Sebrang Kota Jambi (Sekoja), Indonesia yang dibuat dari tepong kanji atau tepong sagu. Pempek memang terkenal dari Sumatra Selatan yang pakek cuko, tapi kalo di Jambi pempek yang terkenal adolah pempek sambal. Pempek sambal beda samo pempek pado umumnyo karno sebenarnyo pempek sambal ko idak pakek ikan.[1]
Pempek sambal ko banyak tesedio di Jambi, terutamo saat bulan puaso karno biso dimakan sebagai takjil buko puaso. Rasonyo dewek sebenarnyo pedas samo gurih, dan beda nian samo takjil-takjil biasonyo yang rasonyo manis. Pempek sambal ko jugo lamak nian dimakan waktu lagi ujan, apolagi samo nasi kuning. Soalnyo raso pedas dari cabe dan jugo bauk dari daun jeruk samo kunyit akan menambah selera makan.[2]
Bahan-BahanEdit
Bahan-bahan bikin pempek sambal sebenarnyo udah banyak tesedio di sekitar. Pempek ko idak pakek ikan, jadi dak perlu nyiapin ikan.[1] Bahan-bahannyo adolah:[3]
- 250 gram tepong terigu
- 250 gram tepong tapioka
- 15 cabe merah kereteng
- 4 bijik bawang poteh
- Daon konyet dikit bae
- Garam
- Aek hangat
- Minyak goreng
Caro MembuatEdit
PempekEdit
Caro membuat pempeknyo adolah:  Bahan-bahannyo adolah:[3]
- Siapin wadah yang bersih.
- Masukin tepong terigu, tapioka, samo garam ke dalam wadah itu.
- Tuang aek hangat dikit-dikit sambil diadok sampe jadi adonan.
- Kalau sudah jadi, bentok pempek sesuai dengan keinginan dewek-dewek. Biasonyo pempek sambal idak besak nian ukurannyo, dan digepengin.
- Goreng pempek sampe matang.
SambalEdit
Caro membuat sambalnyo:  Bahan-bahannyo adolah:[3]
- Campurin semuo bahan dapor yang udah disiapin dan halusin pake gilingan atau pakek blender.
- Masak sampe matang dan cicip rasonyo.
- Potong tipis daon konyet, dan masukin kalau sambalnyo udah matang. Jangan lupo jugo untuk masukin pempek yang udah digoreng dan adok sampe rato.
- Pempek sambal siap disajikan.
Daftar PustakaEdit
- ↑ 1.0 1.1 Gita Savana .N (20 April 2019). "Kenalan dengan Si Pedas Gurih Pempek Sambal Jambi". Imcnews.id. Diakses pada 10 Mei 2021. Cite error: Invalid
tag; name "imcnews" defined multiple times with different content
- ↑ Ferdi Almunanda (16 Januari 2019). "Huaah! Pedas Kenyal Pempek Sambal Khas Muaro Jambi". food.detik.com. Diakses pada 10 Mei 2021.
- ↑ 3.0 3.1 3.2 Annisa Nur Jannah (9 November 2019). "Mudah dan Simpel Resep Pempek Sambal Khas Jambi Bikin Ketagihan". Genpi.co. Diakses pada 10 Mei 2021.
min_Latn min_Latn bjn_Latn min_Latn ban_Latn sun_Latn zsm_Latn ban_Latn zsm_Latn min_Latn ind_Latn min_Latn min_Latn bug_Latn min_Latn ind_Latn min_Latn bjn_Latn min_Latn min_Latn wol_Latn min_Latn ind_Latn min_Latn ind_Latn min_Latn min_Latn min_Latn eng_Latn min_Latn min_Latn